 Nehọm 3  Ahụhụ ga-adịrị obodo na-awụfu ọbara. O jupụtara nnọọ naghụghọ na ịpụnara mmadụ ihe. Anụ oriri ya adịghị agwụ agwụ!A na-anụ ụda ụtarị na mkpọtụ ụkwụ ụgbọ ịnyịnya na-eme, e nwekwara ịnyịnya na-awụ ọsọ na ụgbọ ya na-amali amali.E nwere onye na-agba ịnyịnya nke nọ nelu ịnyịnya na ire ọkụ nke mma agha na ube nke na-egbu àmụmà na ìgwè ndị e gburu egbu na ozu jupụtara ebe niile; ozu ndị mmadụ a na-apụghịkwa ịgụta ọnụ. Ha na-akpọ ụkwụ nozu ndị ha nwụrụ anwụ wee daa.Nke a bụ nihi ajọ iko nke nwaanyị akwụna na-akwa, nwaanyị mara ezigbo mma nke na-agba afa, onye ji akwụna ọ na-agba na-amata mba dị iche iche nọnyà, jirikwa ịgba afa ya na-amata ezinụlọ dị iche iche nọnyà.Lee! Ana m emegide gị, ka Jehova nke ụsụụ ndị agha kwuru, m ga-ekpoli uwe mwụda gị wụchie gị ihu, m ga-eme ka mba dị iche iche hụ ọtọ gị, meekwa ka alaeze dị iche iche hụ ihe ihere gị.M ga-ekpokwasị gị ihe rụrụ arụ, m ga-emekwa ka ị bụrụ ihe a na-asọ oyi; m ga-emekwa ka ị bụrụ ihe nkiri.Ọ ga-erukwa na onye ọ bụla hụrụ gị ga-agbara gị ọsọ, ọ ga-asịkwa, E bibiwo Ninive! Ònye ga-emetara ya ebere? Ebee ka m ga-achọta ndị ga-akasi gị obi?Ị ka No-emọn, nke dị nakụkụ ọwa mmiri niile nke Naịl, mma? Mmiri gbara ya gburugburu, oké osimiri bụ akụ ya, oké osimiri bụkwa mgbidi ya.Ike ya dum bụ Itiopia, tinyere Ijipt; ike ya enweghịkwa njedebe. Pọt na ndị Libia nyekwaara gị aka.A ga-adọrọ ya onwe ya nagha; e wee dọrọ ya nagha. A kụriri ụmụ ya na ngalaba okporo ámá niile; ha fekwara nza nisi ndị ya a na-asọpụrụ, a tụwokwa ndị ukwu ya niile ịgà.Gị onwe gị ga-aṅụbigakwa mmanya ókè; ị ga-aghọ ihe zoro ezo. Gị onwe gị kwa ga-achọ ebe e wusiri ike iji gbanahụ onye iro.Ebe gị niile e wusiri ike dị ka osisi fig ndị mkpụrụ mbụ ha chaworo acha, ndị ọ ga-abụ, ọ bụrụ na a kwaa ha aka, mkpụrụ ha adanye nọnụ onye ga-aracha ha.Lee! Ndị gị bụ ụmụ nwaanyị netiti gị. A ghaghị imeghere ndị iro gị ọnụ ụzọ ámá ala gị. Ọkụ ga-erepịa ihe ntụchi ibo ụzọ gị.Sepụtara onwe gị mmiri nihi nnọchibido a ga-anọchibido gị. Mee ka ebe gị e wusiri ike sikwuo ike. Banye napịtị, zọọkwa ájá; buru ihe e ji akpụ brik.Ọkụ ga-erepịa gị ọbụna nebe ahụ. Mma agha ga-ebipụ gị. Ọ ga-erepịa gị dị ka ụmụ igurube si eripịa ihe. Mee ka ọnụ ọgụgụ gị baa ụba dị ka ụmụ igurube; mee ka ọnụ ọgụgụ gị baa ụba dị ka igurube.I mewo ka ndị ahịa gị mụbaa karịa kpakpando nke eluigwe.Ndị nche gị dị ka igurube, ndị gị bụ ndị na-ewe ndị na-eje agha nọrụ dị ka ìgwè igurube. Nụbọchị oyi, ha na-anọ nogige e ji nkume gbaa. Anyanwụ chawa, ha agbalaga; a gaghịkwa ama ebe ha gbagara.Ndị ọzụzụ atụrụ gị na-ero ụra, gị eze Asiria; ndị ukwu gị nọ nebe obibi ha. A chụsasịwo ndị gị nugwu, ọ dịghịkwa onye na-achịkọta ha.Oké ọdachi nke dakwasịrị gị enweghị ngwọta. Ọnyá ụtarị a pịara gị adịghị ala ala. Ndị niile nụrụ akụkọ banyere ihe mere gị ga-akụ aka; nihi na ọ bụ onye ka ihe ọjọọ gị na-anọgideghị na-adakwasị? 